Απόφαση του Συμβουλίου της 6ης Φεβρουαρίου 2003 για το διορισμό αναπληρωματικού μέλους στην Επιτροπή των Περιφερειών (2003/104/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, τη σχετική πρόταση της αυστριακής κυβέρνησης, Εκτιμώντας τα ακόλουθα: (1) Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1). (2) Λόγω της παραιτήσεως του κ. Anton KOCZUR, η οποία γνωστοποιήθηκε στο Συμβούλιο στις 28 Νοεμβρίου 2002, έχει κενωθεί μία θέση αναπληρωματικού μέλους της Επιτροπής των Περιφερειών, ΑΠΟΦΑΣΙΖΕΙ: Άρθρο μόνο Ο κ. Bernd VÖGERLE διορίζεται αναπληρωματικό μέλος της Επιτροπής των Περιφερειών εις αντικατάστασιν του κ. Anton KOCZUR, και για το υπόλοιπο της θητείας αυτού, ήτοι έως τις 25 Ιανουαρίου 2006. Βρυξέλλες, 6 Φεβρουαρίου 2003.

[Source: multi_eurlex | Tokens: 829]